 Proza - : - Bizant Boutique - 5 de marin badea : - Bizant Boutique - 5 de marin badea"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > amintiri... (Poezie) > salida ... (Poezie) > Romania... (Personale) > Feer:... (Personale) > luna de... (Poezie) > amada mia ... (Poezie) > melancolia ... (Poezie) > Livada cu... (Proza) > Defecti ... (Personale) > soledad ... (Poezie) > Bizant... (Proza) > viva ... (Poezie) > jasmine tea ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14131643 Bizant_Boutique_-_5' > Vizionari: 751 > Bizant Boutique - 5 proza [ ] - - - - - - - - - - - - - - - - - - - - - - - - - de marin badea [grupex_2007srl ] 2018-09-18 | | Sultana, am adus muezini, i-am cazat sub maslini, prin nisipuri, sa ma anunte, la fiecare ceas dintre rugaciuni, ca timp e berechet sa-mi fie dor de tine, de parfumul si de tot aerul pe care-l disloca incantatoarea ta faptura, atunci cand se furiseaza printre migdali, caci gleznele tale de gazela sunt, sanii tai sunt portocali parguiti, buzele tale sunt apele raului care coboara, pulpele tale sunt un fel de vara toropitoare, nu se mai termina si nicicand si nu altfel decat minunat de cuminte si de firesc ne sade amandurora cand stam si ne leganam in bataia vantului, atat de departe unul de celalalt, atat de aproape unul langa inima celuilalt. Vocatia de escroace a fost una instantanee, reflexa, nu era bloc in care cata o gospodina, cunoscuta anterior pentru felul miraculos in care reusea sa-si tiveze fustele confectionate din material ieftin, de cele mai multe ori bumbac sau canepa, calcate toate in pliuri, la solduri, pentru a masca, intr-un fel deloc discret, formele opulente pentru cele trecute de varsta a doua, uneori cu buzunare aerisite, dupa felul in care reusea, tot la fel de miraculos, sa dea tacamurilor de alpaca o stralucire aparte, frecandu-le cu praf de creta sau direct cu sacaz, toate primite ca dar de nunta, candva, in niste ani care s-au scurs toti, dar absolut toti intr-un fel atat de intunecat ca nici macar nu a realizat trecerea lor, a fost un fel de efervescenta, apa miraculoasa era la indemana tuturor, semn ca povestile despre fantanile fermecate au, de cele mai multe ori, corespondent in realitate: nicicand nu se mai vazuse asa ceva, cum poate o simpla apa, bauta dimineata, pe stomacul gol, cate un pahar, sa vindece cele mai felurite boli, de la guta si ulcer, reumatism si pilozitate, de la guturai si celulita, de la calvitie si impotenta, nevralgii, nevroze, cecitate si enterocolite, persoane casectice, deopotriva obezitatea si bubele dulci, schizofrenie si nefericire, pana la boli rare, ale sangelui, boli cumplite, neoplasme aparute in zone unde nici un chirurg nu se incumeta sa patrunda cu nici un fel de bisturiu, la plamani, la esofag, la duoden, de col uterin, tumori situate in cele mai teribile locuri, in lobul occipital si in maduva spinarii, in oase si in nervii rahidieni. Vremurile nu numai ca erau calde si lumea, in genere, credula pana la prostie, rugamintea era sa vii cu sticla de-acasa, se ducea biata naiva, lovita brusc de vocatia vindecarilor miraculoase, prin forte de neinteles si, mai ales, de netagaduit, pentru toti ceilalti, ba chiar se iscase si un fel de concurenta intre ele, intre zone si cartiere, care dintre cumetre au puteri mai mari, unele sporeau cu trecerea fiecarei zile, lumea avea nevoie de speranta, de o forma de a se agata de ceva, de nou, iar in acele vremuri totul era absolut inedit, si revistele cu poze deocheate, si consignatiile pline cu produse pana de curand interzise, cu ambalaje si etichete atat de frumos concepute ca te lasau nauc, era o surprindere generala, iata un fel de sapun care nu miroase a clei de oase, te gandesti la asta cu un fel de dulce nostalgie, stii, din anii tai tineri, ce fel de lesinatura de aer plutea in jurul unui oras din inima unei pustietati, se fierbeau, acolo, intr-o fabrica, de-a valma, oase late de cornute laolalta cu copite de cai, toti candva nazdravani, copite cu tot cu cai, unii dintre ei inca vii... O, da moartea miroase atat de dulce, asta iti spui, iar acum, in sfarsit, exista si altceva care nu miroase a sulf si a negura, a intunecime, a depresie si a moarte, care nu numai ca e ieftin, dar il poti cumpara si folosi chiar si tu, mai ales ca un astfel de produs era pastrat cu sfintenie, inainte, pentru momentele de cumpana, cand trebuia sa ajungi la un medic adevarat, sa nu te mai lase sa te mai chinui si sa-ti faca o cezariana, un avort ilegal, ca si-asa erau destui mucosi la masa, sa-ti taie fetita, abia saltata de pe olita, in zona apendicelui si sa elimine de-acolo durerea, puroiul si toata rautatea lumii, toata otrava ei, tot veninul, pentru operatiile de polipi si de amigdale, era o forfota generala, stateau pachetele de tigari cu denumiri dintre cele mai diverse si venite de peste mari si tari, extrem de elegant aranjate in rafturile vechilor magazine care, pana nu demult, erau pline cu mazare si fasole verde conservate in borcane reciclabile, pline cu detergenti ieftini si stive intregi de pesti congelati, cumparati pe cativa leuti, taman buni pentru a-ti astampara foamea, iar acum, pur si simplu, te duceai si bateai sfioasa la usa apartamentului vecinei, cea cu care, pana mai ieri, te imprumutai cu catea linguri de ulei sau de zahar, iti spui, uite cum se schimba lumea, apa a devenit panaceu, umplea gospodina care si-a gasit vocatia de felcer universal sticla aia cu apa de la chiuveta de la baie, unde tebecistul ei sot isi scuipa, de cateva ori pe zi, plamanii, rasucind niste robineti ruginiti, o punea pe masa din sufragerie, nimic altceva decat camera cea buna, plina de mileuri, cu nelipsitul televizor pe tranzistori, Sirius 207, pus in dreptul ferestrei, recamierul pe care zacea o papusa bucalata si care, daca o aplecai, spunea mama, apoi se uita fix la apa aia din sticla pe care nu apucasei s-o speli cum trebuie, inca mai venea din ea un damf usor de vin ieftin, de masa, vreme de cateva clipe, o clipa, doua clipe, trei clipe, gata, spunea ca apa se umple cu bioenergia pe care i-a transferat-o ea, totul va fi bine si la vara cald. Era o vreme a fenomenelor uimitoare, functiona din plin efectul placebo, habar nu aveau bietele gospodine despre acest concept, important era ca iti incepeai ziua cu un tonus nou, boala nu se mai atingea de tine, erai totdeauna ca noua, ba chiar pana si oglinda din baie sau din usa sifonierului vechi si mancat de carii, te arata mai tanara, mai voluptoasa, cine-i grasa-i si frumoasa, toata lumea bea asa ceva, pana si cei care, la viata lor, nu bausera niciodata un astfel de lichid, mirosind a clor si a mal, cum pute toata apa campiei, ci doar orice altceva care putea sa-i duca intr-o altfel de lume, a ametelii, a bunei dispozitii, a bucuriei, a sperantei si a tuturor depresiilor din zorii zilei urmatoare, beau pana si copiii, desi ei si-ar fi dorit un fel de bautura neagra, puternic acidulata si plina de cofeina, adusa de americani, infloreai band acea apa magica, descopereai ca fostii tai vecini prospera de pe urma acestei afaceri, nu ti-ai zis ca e vorba, la mijloc, de prostie, cat de necesitatea celorlalti de a crede in ceva, de a se raporta la ceva, de a spera totdeauna ceva. i-ai privit cu infinita compasiune pe toti cei care beneficiau de pe urma unor astfel de slabiciuni ale oamenilor, cum la fel de compatimitor i-ai privit si pe cei care asteptau sa se lase intunericul, ala dens, ala ermetic, pe strazi, ii priveai pe barbati furisandu-se in dreptul unui geam luminat ca de Craciun, era acolo un magazin cu produse muieresti, dintre cele considerate, pana atunci, rusinoase, iar bietii oameni, manati de instinctele cele mai primitive, navaleau in turme si cascau ochii la vitrina aia luminata atat de frumos, de viu, de colorat si unde niste manechine, parand femei vii de-a dreptul, stateau aproape despuiate, aveau locurile rusinoase acoperite cu un fel de carpita semitransparenta, modelata in fel si chip, ca un fel de mileu precum cel de pe televizorul din sufragerie, Sirius 207, cu imprimeuri, cu dantele, de o finete nemaivazuta pana atunci, din vascoza, din matase, din nailon, unii ii ziceau lycra, de in. in plus acele manechine nu aveau pic de par pe ele, nici macar in acele locuri atat de intime si care cu greu erau vazute pana si de soti, in momentele de tandrete brutala, furisata, cat sa nu auda vecinii, copiii de dincolo, din camera vecina, despartita de un perete iluzoriu, priveau prostiti, priveau si inghiteau in sec, priveau cum sanii pot fi un fel de muguri de piersica, de un roz ce-ti lua mintile, stateau si parca nu ar mai fi plecat, in veci, de-acolo, nicaieri, niciunde si mai ales in locul acela pe care ei il numeau acasa si unde, pana de curand, consoarta era o prapadita lucrand la bricolaje si fabricile de textile, iar acum, brusc, a devenit o doamna stilata si incarcata, dar incarcata pana la refuz cu bioenergie. Sultana, stiu ca ti-am adus ofranda miei tineri, smaralde si imparatii, apa de trandafiri, serbeturi si camile neinsetate, toata mana cazuta din cer, cat sa-ti hranesti tot norodul, herghelii de armasari neinvatati cu capastrul, facerea lumii, facerea mortii, tot pamantul de pe lumea asta si de pe lumea cealalta, sultana, nimic nu ai vrut, nici rubine, nici palate, nici matasuri, nici metal lucitor in soarele desertului, pe mine m-ai vrut drept jertfa, sultana, pe mine, uite capul meu pravalindu-se la picioarele tale, langa butuc, sultana! | index 'pageview'); 